open-index/open-wikipedia-markdown huggingface dataset:
Amanda Ernesaks

**Amanda Ernesaks** (s. 2002) on Suomessa varttunut virolainen viulisti.

Ernesaks aloitti viulunsoiton Espoon musiikkiopistossa vuonna 2007. Hän pääsi Sibelius-Akatemian nuorisokoulutukseen vuonna 2014. Häntä opettivat siellä Päivyt Meller, Laura Vikman, Pekka Kauppinen ja vuodesta 2019 Réka Szilvay. Vuonna 2021 Ernesaks aloitti opiskelun Münchenin musiikki- ja teatteriyliopistossa opettajanaan Mi-kyung Lee. Hän on esiintynyt solistina muun muassa Radion sinfoniaorkesterin ja Jyväskylä Sinfonian kanssa. Hän perusti ystävineen syksyllä 2015 Seele-kvartetin, joka on tehnyt monia esiintymisiä festivaaleilla Suomessa, Virossa ja Englannissa.

Ernesaks palkittiin Young Musician -kilpailussa Tallinnassa vuosina 2013 ja 2015. Hän sai Juhani Heinonen -viulukilpailussa vuonna 2016 ensimmäisen ja vuonna 2019 toisen palkinnon. Ernesaks voitti tammikuussa 2025 Kuopion viulukilpailun. Toisen palkinnon sai Lina Leikola ja kolmannen palkinnon Albert Sahlström. Ernesaksin isoisoisä oli säveltäjä, kuoronjohtaja Gustav Ernesaks. Hänen siskonsa Paula Ernesaks on käyrätorvensoittaja. Myös hänen vanhempansa ovat muusikoita.

## Lähteet
Päivyt Meller

**Päivyt Meller** (o.s. *Rajamäki*; s. 1963) on suomalainen viulisti ja viulupedagogi.

Meller sai varhaisimman viulunsoiton opetuksensa Oulussa vuodesta 1967 ensin Tatjana Pogoževalta ja sitten Pertti Sutiselta. Hän esiintyi orkesterin solistina ensimmäisen kerran 5-vuotiaana. Meller opiskeli Sibelius-Akatemiassa Yoshiko Arain ja Anja Ignatiuksen johdolla. Hän suoritti diplomitutkinnon viulunsoitossa 15-vuotiaana. Meller jatkoi opintojaan Indianan yliopistossa Josef Gingoldin johdolla vuosina 1979–1983 ja Alankomaissa Viktor Libermanin johdolla vuosina 1983–1986. Hän pääsi stipendillä Sveitsin Kansainväliseen Menuhin-musiikkiakatemiaan, jossa hän opiskeli vuosina 1986–1987.

Meller on esiintynyt solistina muiden muassa Leif Segerstamin, Jukka-Pekka Sarasteen ja Jorma Panulan johdolla. Hän on esiintynyt kansainvälisesti myös solistina ja kamarimuusikkona. Hän perusti opiskelijoidensa kanssa Camerata Caprice -kamariorkesterin. Vuonna 1990 Meller esiintyi Jehudi Menuhinin kanssa Camerata Lysyn solistina. Hän on esiintynyt myös Kuhmon Kamarimusiikissa. Meller sai vuonna 1977 Kuopion viulukilpailussa Kuopion kaupungin erikoispalkinnon ja pääsi siellä vuonna 1990 neljännelle sijalle. Hän toimi Radion sinfoniaorkesterin kolmantena konserttimestarina vuosina 1988–1990.

Meller aloitti opettamisen Sibelius-Akatemiassa vuonna 1990. Hän on toiminut Raudaskylän mestarikurssien taiteellisena johtajana ja pitänyt mestarikursseja kansainvälisesti. Lisäksi Meller on toiminut Suomen Jousisoitinopettajat ry:n puheenjohtajana. Hän oli naimisissa saarnaaja Leo Mellerin kanssa. Hänellä on tytär, joka itse aloitti viulunsoiton 3-vuotiaana.

## Lähteet
Hanna Hohti

**Hanna Hohti** on suomalainen alttoviulisti.

Hohti suoritti maisteritutkinnon Royal Academy of Musicissa Lontoossa, jossa häntä opetti Garfield Jackson. Lisäksi hän sai kamarimusiikissa opetusta Thomas Brandisilta. Hohti on ollut äänenjohtajana Tapiola Sinfoniettassa, Keski-Pohjanmaan kamariorkesterissa, Suomen Kansallisoopperan orkesterissa ja Lapin kamariorkesterissa. Hän on myös soittanut usein Radion sinfoniaorkesterin kanssa. Hohti on usein esiintynyt festivaaleilla, kuten Viitasaaren Musiikin ajassa, Joroisten Musiikkipäivillä, Espoo Cinéssä, Rauma Festivossa ja Helsingin juhlaviikoilla.

Kamarimuusikkona Hohti on tehnyt yhteistyötä muun muassa pianisti Anna Kuvajan kanssa. Duo julkaisi helmikuussa 2024 Alba Records -levymerkillä albumin *Bowen & Clarke Sonatas for viola and piano*. Syksyllä 2017 Hohti alkoi toteuttaa Kino Tapiolan Kino Soi! -kamarimusiikkisarjaa Espoossa. Hän on usein toistanut *Seidr*-soolokonserttinsa, jota varten hän tilasi teokset viideltä pohjoismaiselta säveltäjältä. Konsertti järjestettiin ensimmäisen kerran Helsingin juhlaviikoilla Yleisradion radioimana vuonna 2022. Hohti on myös suunnitellut viulisti Terhi Paldaniuksen kanssa *Kotilo*-konserttisarjan, joka koostuu musiikista ja yhteiskunnallisista puheenvuoroista.

## Lähteet
Ritva Lehtelä

**Ritva Kaarina Lehtelä** (myös *Lehtelä-Relander*; 30. huhtikuuta 1939 Viipuri – 19. tammikuuta 2025 Espoo) oli suomalainen pianisti ja pianopedagogi.

Lehtelä lähti puolivuotiaana evakkoon ja asettui perheineen Helsinkiin. Hän sai pianistina diplomin Sibelius-Akatemiasta. Lehtelä sai laajaa näkyvyyttä televisiossa, jossa hän muun muassa piti Trio Lehtelän pianistina Sunnuntain kahvikonsertit isänsä Toivo Lehtelän ja siskonsa Helena Lehtelän kanssa. Kokoonpano tunnettiin nimellä Trio Lehtelä. Lehtelä työskenteli myös televisiokuuluttajana ja saavutti suosiota etenkin laulajien säestäjänä.

Lehtelä työskenteli Espoon musiikkiopiston opettajana vuosina 1969–2009 ja opetti pedagogiikkaa myös Sibelius-Akatemiassa. Hän laati Anja Saaren ja Eeva Sarmanto-Neuvosen kanssa *Suomalainen pianokoulu* -nuottikirjat (1985–1990) opetustarkoitukseen. Lehtelä perusti vuonna 1976 työtovereidensa kanssa Pianopedagogit ry -järjestön.

## Lähteet
Weigl

**Weigl** on muun muassa seuraavien henkilöiden sukunimi:

* Joseph Weigl (1766–1846), itävaltalainen säveltäjä
* Joseph Franz Weigl (1740–1820), itävaltalainen sellisti
* Julian Weigl (s. 1995), saksalainen jalkapalloilija
* Thaddäus Weigl (1776–1844), itävaltalainen musiikin kustantaja, säveltäjä ja kapellimestari
* Vally Weigl (1894–1982), itävaltalaissyntyinen, yhdysvaltalaistunut säveltäjä ja musiikkiterapeutti
Ernesaks

**Ernesaks** on virolainen sukunimi, jonka kantajia ovat muun muassa:

* Amanda Ernesaks, (s. 2002), Suomessa varttunut virolainen viulisti
* Gustav Ernesaks, (1908–1993), säveltäjä ja kuorojohtaja, Viron laulujuhlien organisoija
* Gustav Ernesaks (1896–1932), painonnostaja
* Ott Ernesaks (1938–2009), vedenalaisen urheilun valmentaja
* Stella Ernesaks (1909–1973), voimistelunopettaja
* Viive Ernesaks (1931–2023), pianisti
* Voldemar Ernesaks (1903–1989), ekonomisti
Octavius Pickard-Cambridge

**Octavius Pickard-Cambridge** (3. marraskuuta 1828 Bloxworth, Dorset, Englanti – 9. maaliskuuta 1917) oli brittiläinen pappi ja hämähäkkien tutkija. 

Pickard-Cambridge opiskeli teologiaa University Collegessa Durhamissa, valmistui maisteriksi ja vihittiin pappisvirkaan vuonna 1858. Vuodesta 1868 hän toimi kappalaisena Bloxworthissa Dorsetissa. Hän omisti vapaa-aikansa luonnontieteille, erityisesti araknologialle, jossa hänestä tuli merkittävä auktoriteetti. Hänen havaintojensa tulokset kirjoitettiin vuosina 1859–1917 noin 100 artikkeliin, joissa hän kuvasi monia uusia hämähäkkilajeja ja -sukuja, aluksi pääasiassa Britanniasta, mutta myöhemmin kaikkialta maailmasta. Jotkut hänen kirjoituksistaan käsittelivät perhosia, lintuja ja muuta biologiaa. Hänen pääteoksensa oli *Dorsetin hämähäkit* (1879–1881, 625 sivua). Hän kirjoitti myös kattavan artikkelin "Arachnida" ''Encyclopædia Britannican'' yhdeksänteen painokseen (1. osa 1875). Hänet valittiin Royal Societyn jäseneksi vuonna 1887.

Pickard-Cambridge meni naimisiin Rose Wallacen kanssa vuonna 1866, ja heillä oli kuusi poikaa. Hänen veljenpoikansa Frederick Octavius Pickard-Cambridge (1860–1905) oli myös tunnettu araknologi.

## Lähteet
Tamerlan Thorell

**Tord Tamerlan Thorell** (1830–1901), oli ruotsalainen luonnontieteilijä. Hän työskenteli 1850-luvun puolivälistä lähtien Uppsalan yliopistossa. Hän aloitti kuuluisan hämähäkkitutkimuksensa jo vuonna 1855 valmistuneessa väitöskirjassaan, jonka hän laajensi seuraavana vuonna dosenttinäytteeksi. Vuonna 1859 hänet nimitettiin eläintieteen lehtoriksi. Hän sai professorin arvon vuonna 1878.

Thorell muutti 1870-luvulla Ligurian rannikolle Italiaan terveydellisistä syistä, ja tutki siellä Giacomo Dorian kanssa tämän Burmasta, Malesiasta ja Papuasta keräämiä biologisia näytteitä. Thorell julkaisi yli 3 500 sivua latinaksi kirjoitettuja tieteellisiä artikkeleja, joissa kuvataan satoja uusia lajeja, joista suurin osa on hämähäkkejä.

Thorellin määrittämiä sukuja:
* Histopona (Thorell, 1869)
* Cercidia (Thorell, 1869)
* Argenna (Thorell, 1870)
* Cryphoeca (Thorell, 1870)
* Dipoena (Thorell, 1869)
* Coriarachne (Thorell, 1870)
* Diaea (Thorell, 1869)

## Lähteet
Pentti Rissanen (lääkäri)

**Pentti Mauno Rissanen** (22. marraskuuta 1932 Siilinjärvi – 16. heinäkuuta 2002 Helsinki) oli suomalainen lääkäri ja professori.

Pentti Rissasen vanhemmat olivat asentaja Antti Rissanen ja Saimi Sofia Kokkonen ja puoliso vuodesta 1956 sairaanhoitaja Anna-Liisa Voutilainen. Rissanen tuli ylioppilaaksi Kuopion lyseosta 1952 ja valmistui Helsingin yliopistosta lääketieteen lisensiaatiksi 1959. Lääketieteen ja kirurgian tohtoriksi hän väitteli siellä 1960 ja sai erikoislääkärin pätevyyden radiologiassa 1967, sädehoidossa 1969, isotooppilääketieteessä 1972 ja syöpätaudeissa ja sädehoidossa 1982. 

Rissanen oli Helsingin yliopistollisen keskussairaalan kirurgian apulaislääkäri 1961–64, röntgenapulaislääkäri 1964–1967 ja sädehoitoklinikan apulaisylilääkäri 1967–1970. Helsingin yliopistossa hän oli sädehoito-opin dosentti 1969–1970, vt. apulaisprofessori 1969–1970 ja apulaisprofessori 1970–1997, samoin kuin vt. professori 1974, 1978 ja 1993–1994. Rissanen toimi myös Helsingin eläinlääketieteellisen korkeakoulun erikoisopettajana ja oli Wisconsinin yliopiston vieraileva professori 1981.

## Lähteet
Pirkko-Liisa Schulman

**Pirkko-Liisa Schulman** (ent. **Louhenjoki-Schulman**, o.s. Lindfors, s. 1946) on suomalainen arkkitehti ja tietokirjailija.

Isänsä jo yksivuotiaana menettänyt yksinhuoltajaäidin tytär piirsi paljon ja hyvin ja ilmoitti jo 11-vuotiaana haluavansa arkkitehdiksi, vaikkei lähipiirissä ollut ammatille mitään esikuvia. Talojen pohjapiirroksia alkoi syntyä *[[Kotiliesi]]*-lehdestä löytyneiden mallien innoittamana. Hän pääsikin opiskelemaan alaa Teknilliseen korkeakouluun, oli yhden kesän harjoittelijana brittiläisessä arkkitehtitoimistossa ja teki diplomityönsä Keniaan sopivista edullisista pientaloista. Hän asuikin Afrikassa puolisen vuotta. Hän sai vuonna 1981 ASLA-Fulbright-stipendin Yhdysvaltoihin, opiskeli sen turvin Yalen yliopistossa ja jäi maahan myös työskentelemään. Hän kiinnitti huomiota sukupuolten toimivaan tasa-arvoon itärannikon akateemisessa maailmassa verrattuna miesten hallitsemaan kulttuuriin Teknillisessä korkeakoulussa, jonne hän palasi alaa opettamaan noin seitsemäksi vuodeksi.

Schulman toimi 2016–2017 suomalaisten naisarkkitehtien yhdistyksen Architectan puheenjohtajana ja on toiminut aktiivisesti myös Suomen Arkkitehtiliitossa. Hän on kirjoittanut useita kirjoja sekä artikkeleita vuodesta 1979 lähtien *[[Taide (lehti)|Taide]]-, [[Arkkitehti (lehti)|Arkkitehti]]-, [[Design in Finland]]-, Scandinavian Review-, [[Finnish Trade Review]]-* ja *[[Blue Wings]]* -julkaisuihin.

Pirkko-Liisa Schulman on ollut mukana suunnittelemassa Helsingin juutalaisen seurakunnan synagogan sekä Ullanlinnassa sijaitsevan katolisen Pyhän Henrikin katedraalin korjaushankkeita.

## Teoksia
**Tiedon huoneita. Arkkitehtuurin ja muiden alojen tutkimusta 1990-luvun vaihteen Suomessa,* toim. yhdessä Riitta Kuoppamäki-Kalkkisen kanssa. Teknillinen korkeakoulu, arkkitehtiosasto, 1990.
**Suomen kulttuurinähtävyydet* yhdessä valokuvaaja Kaius Hedenströmin kanssa, 2003.
**Hugo Lindfors – Asekätkijän vankilapäiväkirja*, Minerva Kustannus, 2011

## Lähteet
Märta Helena Reenstierna

**Märta Helena Reenstierna** (16. syyskuuta 1753 Hov, Älvsborgin lääni – 12. tammikuuta 1841 Tukholma) oli ruotsalainen aatelisnainen, joka tunnetaan vuosina 1793–1839 pitämästään päiväkirjasta. Se kertoo hänen elämästään ja havainnoistaan Årstan kartanolla Tukholman eteläpuolella ja on merkittävä aikalaislähde. Hänet tunnetaan paremmin kirjailijanimellä **Årstafrun**.

Reenstiernan vanhemmat olivat luutnantti Abraham Reenstierna ja paronitar Catharina Maria Köhler. Hänet lähetettiin nuorena sukulaisen luo Tukholmaan saamaan säädynmukaista kasvatusta. Tukholmassa hän tapasi parikymmentä vuotta vanhemman ratsumestari Christian Henrik von Schnellin, jonka kanssa hän meni naimisiin kesällä 1775. Pari sai kahdeksan lasta, joista seitsemän kuoli pienenä. Vuonna 1793 aloittamassaan päiväkirjassa Reenstierna raportoi ennen kaikkea maatilan töiden kulusta, säätilasta ja juhlapäivistä, mutta myös esimerkiksi lukemistaan kirjoista. Muun muassa vuonna 1795 hän kirjoitti ylistävän arvion ''Nuoren Wertherin kärsimyksistä''. Välillä hän kävi asioilla kaupungilla, ja hänen merkintänsä noilta päiviltä antavat tietoa Tukholman muodista, poliittisista tapahtumista ja kulttuurielämästä. Reenstierna jäi vuonna 1811 leskeksi. Seuraavana vuonna hänen ainoa aikuiseksi selvinnyt poikansa hukkui Årstanlahteen. Reenstierna itse kuoli vuonna 1841 ja hänet haudattiin Brännkyrkan kirkkoon. Eräs sukulainen luovutti päiväkirjat Tukholman Pohjoismaiselle museolle 1940-luvulla, ja poimintoja niistä julkaistiin vuosina 1946–1953 kolmena niteenä. Vasta vuonna 2008 saatiin tietää, miltä hän näytti, kun uppsalalaisesta huutokaupasta löydettiin häntä esittävä miniatyyrimuotokuva. 
## Lähteet

## Aiheesta muualla

* Nordiska museet 
* Brännkyrkan seurakunta 
* Facebook-tili, jolla julkaistaan vanhoja päiväkirjamerkintojä
Päättymätön tarina

**Päättymätön tarina** tarkoittaa muun muassa seuraavia:

* *[[Päättymätön tarina (elokuva)|Päättymätön tarina]]*, Wolfgang Petersenin ohjaama elokuva vuodelta 1984 
* *[[Päättymätön tarina (televisiosarja)|Päättymätön tarina]]*, televisiosarja 1990-luvulta

## Katso myös
* *[[Tarina vailla loppua]]* (1979), Michael Enden kirja, johon elokuva ja televisiosarja perustuvat
Kateryna Kuznetsova

**Kateryna Olehivna Kuznetsova** (; ; s. 12. heinäkuuta 1987 Kiova) on ukrainalainen näyttelijä. Hän valmistui Kiovan kansallisesta teatteri-, elokuva- ja televisioyliopistosta vuonna 2009. 

Hän on työskennellyt sekä Venäjällä että Ukrainassa ja esiintynyt monissa teatterinäytelmä-, elokuva- ja televisiorooleissa.

## Lähteet

## Aiheesta muualla
* Ekaterina Kuznetsova  (imdb.com)
Troitskaja

**Troitskaja** () on moskovan metron kuudestoista linja, joka avattiin 7. syyskuuta 2024. Linjan pituus on 24,7 kilometriä ja sillä on 11 asemaa.

## Asemat

* ZIL (ЗИЛ)
* Krymskaja (Крымская)
* Akademicheskaja (Академическая)
* Vavilovskaja (Вавиловская)
* Novatorskaja (Новаторcкая)
* Universitet Družby Narodov (Университет Дружбы Народов)
* Generala Tjuleneva (Генерала Тюленева)
* Tjuttševskaja (Тютчевская)
* Kornilovskaja (Корниловская)
* Kommunarka (Коммунарка)
* Novomoskovskaja (Новомосковская)

## Rakennusvaiheet

## Lähteet

## Aiheesta muualla
Lars Nyström

**Lars Nyström** -nimisiä henkilöitä ovat:

* Lars Nyström (1932–2020), suomalainen rehtori, kehitysvammatyön kehittäjä ja opetusneuvos
* Lars Nyström (s. 1942), suomalainen tekniikan tutkija ja professori
* Lars Nyström, suomalainen jalkapallovalmentaja
Kongsfjorden

**Kongsfjorden** on vuono Huippuvuorilla, joka on Norjan hallitsema saaristo. Kongsfjorden koostuu kymmenestä saaresta Huippuvuorten isoimman saaren Spitsbergenin länsi osassa. Kongsfjordenia käytetään paljon tutkimukseen. Tutkimusasema Ny-Ålesund sijaitsee lähellä.

Kongsfjorden on biologisesti erittäin monimuotoinen Atlantin lämpimän veden takia. Kongsfjordenista voi löytää monia erilaisia hylkeitä esim. norppia ja Partahylkeitä. Keväänä ja kesänä Kongsfjordenissa saattaa nähdä mursuja. Maitovalaat, lahtivalaat ja sillivalaat uivat usein Kongsfjordenin vesissä. Kongsfjordenista löytyy myös monia lintuja kuten pikkukajavia ja merikihuja. Kongsfjordenissa on myös havaittu paljon kasvisplanktonia. Kongsfjordeniin pääsee lentokoneella Huippuvuorien pääkaupungista Longyearbyenistä tai veneellä.

## Lähteet
Riivalinmäki

**Riivalinmäki** (), myös muodossa "Rivalinmäki", oli inkeriläinen kylä, joka kuului Lempaalan luterilaisen seurakuntaan.  

Kylä on saanut nimensä jostain ruotsalaisesta hovin kirjurista (*skrifvare*), joka sillä paikalla on asunut, minkä vuoksi sitä ruvettiin kutsumaan nimellä Skrifvareby (Kirjurinkylä) tai Skrifvarebacke (Kirjurinmäki), mutta kansan suussa siitä muodostui Riivalinmäki.
Kylä esintyy kirkonkirjoissa vasta 1700-luvun alkupuolella. Vuoden 1730 tienoilla siellä asuivat Erik Randalainen, Lars Korkka, Anders Halinen, Mikel Norkko ja Erik Poiti. 
Vuonna 1862 Riivalinmäen asukasluku oli 68 ihmistä (36 miestä ja 32 naista).   

Kylän suurin suku oli Husu. Vuonna 1926 kylässä oli 26 taloa ja 144 asukasta, joista 131 inkeriläisiä. 

Pohjois-Inkerin joukkokarkoituksen aikana vuonna 1936 kylä oli määrätty tyhjennettäväksi kesäkuun 15. päivän jälkeen. Asukkaat oli viety Vologdan alueen Tšerepovetsin seuduille., talot oli myöhemmin purettu.

## Lähteet
Tiia-Mari Veikanmaa

**Tiia-Mari Veikanmaa** (s. 5. joulukuuta 2006) on suomalainen pesäpalloilija. Veikanmaa edustaa Superpesiksessä pelaavaa Joensuun Mailaa. Hänen kasvattajaseuransa on Siilinjärven Pesis. Hän pelaa sisäpelissä etenijänä. ja ulkokentällä kopparina. 

Veikanmaa on pelannut 24 Superpesiksen runkosarjan ottelua. Näissä otteluissa hän on lyönyt yhden kunnarin, tuonut 16 juoksua ja kerännyt 58 kärkilyöntipistettä. Veikanmaa on pelannut neljä Superpesiksen ylempien pudotuspelien ottelua. Näissä otteluissa hän on lyönyt yhden kunnarin, tuonut yhden juoksun ja kerännyt 15 kärkilyöntipistettä. Uran tilastot päivitetty kauden 2024 jälkeen.

## Lähteet
Auroora Yhtiöt

**Auroora Yhtiöt Oyj** ("Auroora") on vuonna 2023 perustettu suomalainen sarjayhdistelijä. Konserniin kuuluu yli 20 pk-yritystä, jotka työllistävät yli 850 henkilöä. Aurooran liikevaihto vuonna 2025 oli 205,2 miljoonaa euroa. Auroora Yhtiöiden pääkonttori sijaitsee Tampereella.

## Historia
Yhtiön juuret ovat vuonna 1984 perustetussa Suomen vanhimmassa pääomasijoitusyhtiössä, Pikespossa. Vuoteen 2022 saakka yhtiö toimi pääomasijoittajana, ja vuoden 2023 alussa yhtiöstä tuli sarjayhdistelijä osakevaihdon kautta.

## Liiketoiminta

Auroora Yhtiöt keskittyy pitkäjänteiseen omistajuuteen ja tarjoaa omistamilleen yhtiöille toimialaosaamista sekä yhteisön, joka tukee liiketoiminnan kehittämistä. Yritys tarjoaa myös taloudellisia resursseja kasvun mahdollistamiseksi sekä kehittymismahdollisuuksia yrittäjille ja henkilöstölle. Sarjayhdistelijämallissa kukin yhtiö toimii omalla nimellään, brändillään ja strategiallaan, mutta saa tukea ja vahvistuu osana Auroora-konsernia. Konserniyhtiöiden toiminta jatkuu itsenäisesti osana yrittäjien rakentamaa yhteisöä. Aurooralla on kolme liiketoimintasegmenttiä: *Sähköistys ja automaatio*, *Puhdas vesi ja ympäristöteknologia* sekä *Teolliset tuotteet ja palvelut*.

## Lähteet
Aurooran verkkosivut

### Viitteet
Kippola

**Kippola** () oli inkeriläinen kylä, joka kuului Tuutarin luterilaisen seurakuntaan. Nykyään entinen kylän alue kuuluu hallinnollisesti Leningradin alueen Hatsinan piiriin. 

Kylä mainitaan Ruotsin 1600-luvun lopun asiakirjoissa. Vuonna 1849 Kippolan asukasluku oli 57 ihmistä (22 miestä ja 35 naista), kaikki inkeriläisiä (savakoita). Kylä kuului ennen vuonna 1865 Skuoritsan luterilaisen seurakuntaan, sen jälkeen Tuutariin.  

Kylän sukuja olivat Eerikäinen, Luukkonen, ja Myllärinen. Vuonna 1926 kylässä oli 21 taloa ja 97 asukasta, kaikki inkeriläisiä. 
Toisen maailmansodan aikana kylä oli saksalaisjoukkojen miehittämä. Vuonna 1943 inkeriläisiä vietiin Viron kautta Suomeen. 

1960-luvun puolivälissä Kippola oli julistettu ”perspektiivittömäksi”, jolloin kylään jäi vain 3 taloa. Asukkaat joutuivat purkamaan rakennuksiaan ja muuttamaan muualle.

## Lähteet

### Viitteet
Français-luokka

**Français-luokka** oli Ranskan laivaston kahden yksirunkoisen sukellusveneen () muodostama alusluokka.

## Alukset

## Lähteet
*
*

### Viitteet
Kresoksiimimetyyli

**Kresoksiimimetyyli** (C18H19NO4) on oksiimeihin ja estereihin kuuluva aromaattinen orgaaninen yhdiste. Yhdistettä käytetään maataloudessa sienimyrkkynä.

## Ominaisuudet, valmistus ja käyttö
Huoneenlämpötilassa kresoksiimimetyyli on väritöntä kiteistä ainetta. Yhdiste liukenee vain hyvin niukasti veteen ja paremmin useisiin orgaanisiin liuottimiin, esimerkiksi asetoniin, etyyliasetaattiin ja tolueeniin. Aineen fungisidiset ominaisuudet perustuvat siihen, että se estää sienten soluhengityksen kannalta olennaista ubikinoni-sytokromi c -reduktaasientsyymiä.

Kresoksiimimetyylin valmistuksen ensimmäisessä vaiheessa ftalidi reagoi o-kresolin natriumsuolan kanssa. Seuraava vaihe on reaktio tionyylikloridin ja natriumsyanidin kanssa asyylisyanidiksi. Muodostunut asyylisyanidi reagoi happamissa olosuhteissa metanolin kanssa Pinner-reaktiolla esteriksi. Viimeinen vaihe on oksiimin muodostaminen reaktiolla O-metyylihydroksyyliamiinin kanssa.
:

Kresoksiimimetyyliä käytetään sienitautien torjuntaan muun muassa hedelmä-, viini-, sokerijuurikas- ja viljaviljelmillä.Yhdiste on hyväksytty käytettäväksi Euroopan unionin alueella.

## Lähteet
Gabe Perreault

**Gabriel ”Gabe” Perreault** (s. 7. toukokuuta 2005 Sherbrooke, Quebec, Kanada) on yhdysvaltalais-kanadalainen jääkiekkoilija, pelipaikaltaan oikea laitahyökkääjä. Perreault edustaa NHL-joukkue New York Rangersia. Hänellä on sopimus joukkueen kanssa kauden 2026–2027 loppuun saakka.

Ennen NHL-uraansa hän pelasi Yhdysvaltain maajoukkueen kehitysohjelmassa ja Boston College -yliopistossa. New York Rangers varasi hänet ensimmäisellä kierroksella 23. varausvuorolla . Perreault on pelannut viisi NHL:n runkosarjan ottelua ilman tehopisteitä. Hän kuului Yhdysvaltain joukkueeseen alle 20-vuotiaiden MM-kilpailuissa vuosina 2024 ja 2025. Uran tilastot päivitetty 11. marraskuuta 2025.

## Lähteet
Real Madrid Femenino

**Real Madrid Femenino** on espanjalainen naisten jalkapalloseura, joka pelaa Espanjan korkeimmalla sarjatasolla Primera Divisiónissa. Seura perustettiin vuonna 2019 itsenäisenä organisaationa, jolloin sen nimi oli Club Deportivo Tacón. Seura liitettiin seuraavana vuonna Real Madridin organisaatioon. Seura on pelannut usein Naisten El Clásicossa maailman parhaimmaksi naisten joukkueeksi pidettyä Barcelonaa vastaan.

Real Madrid Femeninon kotistadion on 6&nbsp;500 -paikkainen Estadio Alfredo Di Stéfano.

## Lähteet
Tatumn Milazzo

**Tatumn Marie Milazzo** (s. 17. huhtikuuta 1998 Orland Park, Cookin piirikunta, Illinois) on yhdysvaltalainen jalkapalloilija, pelipaikaltaan puolustaja. Hän edustaa NWSL-sarjassa pelaavaa Utah Royalsia. Milazzo edusti vuosina 2021–2024 Chicago Red Starsia.

## Lähteet

## Aiheesta muualla
Macey Fraser

**Macey Leigh Fraser** (s. 11. heinäkuuta 2002 Rangiora) on uusiseelantilainen jalkapalloilija, pelipaikaltaan keskikenttäpelaaja. Hän edustaa NWSL-sarjassa pelaavaa Utah Royalsia ja Uuden-Seelannin naisten maajoukkuetta. Fraser edusti vuodet 2023–2024 Wellington Phoenixia, jossa hän pelasi 19 ottelua Australian naisten pääsarjassa A-League Womenissa ja teki kolme maalia. Nykyisessä seurassaan Fraser on pelannut huhtikuuhun 2025 mennessä kahdeksan sarjaottelua.

## Lähteet

## Aiheesta muualla
Ally Sentnor

**Allyson Marie Sentnor** (s. 18. helmikuuta 2004 Hanson, Plymouthin piirikunta, Massachusetts) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 162-senttimetrinen ja edustaa NWSL-sarjassa pelaavaa Utah Royalsia sekä Yhdysvaltain naisten A-maajoukkuetta. Sentnor on pelannut maajoukkueessa huhtikuulle 2025 mennessä viisi ottelua, joissa hän on iskenyt kaksi maalia.

## Lähteet

## Aiheesta muualla
Magnificent Seven (sijoittaminen)

**Magnificent Seven** on johtavista yhdysvaltalaisista teknologiayhtiöistä ja niiden osakkeista käytetty yhteisnimitys. Joukkoon kuuluvat Apple, Microsoft, Amazon, Alphabet, Meta, Nvidia ja Tesla. Magnificent Seven -nimityksen lanseerasi Bank of America vuonna 2023. Ilmauksella viitattiin yhtiöiden poikkeuksellisuuteen ja merkittävään vaikutukseen osakemarkkinoiden kokonaisuuteen. Suomeksi on käytetty samasta vuosina 2023–2024 pörssissä voimakkaasti nousseesta ja markkinaodotukset toistuvasti ylittäneestä yritysryhmästä myös nimitystä *mahtiseitsikko*.

Magnificent Seven -osakkeet ovat olleet vahvasti edustettuina S&P 500 - ja Nasdaq Composite -indekseissä. Niiden tunnettavuutta lisäsi edelläkävijyys tekoälyssä, pilvipalveluissa, sähköautoissa ja sosiaalisessa mediassa. Magnificent Seven -ryhmä seurasi 2010-luvun suosituista osakkeista koostunutta FAANG-ryhmää, joka koostui pitkälti samoista osakkeista. Netflixin kuitenkin korvasi Magnificent Seven -ryhmässä Nvidia, ja Magnificent Seven -ryhmään lisättiin Tesla ja Microsoft. Osakkeiden korkeaksi noussut arvostustaso P/E-luvuilla mitattuna herätti sijoittajissa myös huolta alttiudesta kurssilaskuihin tulosten jäädessä odotuksista.

2. huhtikuuta 2025 Donald Trump julisti yleismaailmalliset tuontitullit, mikä johti osakkeiden arvon laskuun. Yhdysvaltain talousministeri Scott Bessent kommentoi huolia esittämällä, että pörssin ongelmana olivat Magnificent Seven -osakkeet eikä MAGA-liike.

## Lähteet
Neuropsykiatrinen sairaus

**Neuropsykiatrinen sairaus** on elimellinen aivosairaus, johon liittyy mielenterveysongelmia, kuten esimerkiksi älyllistä kehitysvammaisuutta, mielialahäiriötä, unihäiriöitä, seksuaalihäiriötä tai käyttäytymiseen liittyviä häiriötä.

## Riskit
Väestötutkimuksissa on havaittu, että runsas antibioottien käyttö elämän alkuvaiheessa lisää neuropsykiatristen häiriöiden riskiä. Ilmiö saattaa selittyä sillä, että antibioottien käyttö muuttaa suoliston bakteerikantaa, lisää immuunipuolustukseen osallistuvien sytokiinien pitoisuuksia aivoissa ja muuttaa veri-aivoesteen toimintaa.

## Lähteet
Claudia Zornoza

**Claudia Zornoza Sánchez** (s. 20. lokakuuta 1990 Madrid) on espanjalainen jalkapalloilija, pelipaikaltaan keskikenttäpelaaja. Hän on pituudeltaan 164-senttimetrinen ja on edusstanut vuodesta 2024 NWSL-sarjassa pelaavaa Utah Royalsia. Zornoza edusti Espanjan naisten A-maajoukkuetta vuodet 2016–2023 ja oli mukana voittamassa vuoden 2023 naisten MM-kilpailuja.

## Lähteet
Tamara Duda

**Tamara Anatolijivna Duda** (; s. 5. tammikuuta 1976), kirjailijanimeltään **Tamara Horih’a Zernja** (), on ukrainalainen kirjailija. Hänelle myönnettiin kansallinen Ševtšenkon palkinto vuonna 2022 kirjallisuuden alalta vuonna 2019 julkaistusta romaanistaan Dotsja (, ’tytär’). 
	
## Lähteet
Schwieberdingen

**Schwieberdingen** on kunta Baden-Württembergin osavaltiossa lounaisessa Saksassa. Se sijaitsee Ludwigsburgin piirikunnan eteläosassa Stuttgartin suurkaupunkialueella. Schwieberdingenin vanhaan arkkitehtuuriin kuuluu Nippenburgin rauniolinna.

## Maantiede
Schwieberdingen sijaitsee noin 13 kilometriä Stuttgartista luoteeseen.

## Historia
Varhaisin asiakirjamaininta Schwieberdingenistä on vuodelta 1304 muodossa Swiebertingen. Nippenburgin linna on mainittu jo 1160, nykyisin se on Stuttgatin seudun vanhin rauniolinna. Keskiajan jälkeen alkoivat huonot ajat, ja kunnollista parannusta saatiin odottaa aina 1800-luvulle. Schwieberdingen sai rautatieyhteyden 1906 Strohgäubahnin varrelle. Toisen maailmansodan jälkeen paikkakunnalle muutti pakolaisia.

Schwieberdingenin historiallista arkkitehtuuria edustaa Nippenburgin linnanraunoiden ohella muun muassa myöhäiskeskiaikainen kirkko Georgskirche.

## Talous ja liikenne
Schwieberdingenissä toimivat muun muassa monialayritys Robert Bosch ja sähköisiin jarrujärjestelmiin erikoistunut Knorr-Bremse. Schwieberdingenin rautatieasema, Bahnhof Schwieberdingen, sijaitsee Strohgäubahnin varrella. Kunnan itäpuolitse kulkee moottoritie Bundesautobahn 81, joka syöttää liikennettä Bundesstraße 10:lle, joka kulkee kunnan halki.

## Lähteet

## Aiheesta muualla
*Schwieberdingen, Baden-Württemberg, Saksa — Sunrise, Sunset, and Daylength
Möglingen

**Möglingen** on kunta Baden-Württembergin osavaltiossa lounaisessa Saksassa. Se sijaitsee ylänkömaalla Ludwigsburgin piirikunnan eteläosassa Stuttgartin suurkaupunkialueella ja rajoittuu etelässä Stuttgartiin.

## Maantiede
Möglingen sijaitsee noin 13 kilometriä Stuttgartista pohjoisluoteeseen. Piirikunnan pääkaupungin Ludwigsburgin keskusta sijaitsee Möglingenistä viitisen kilometriä itään.

## Historia
Varhaisin asiakirjamaininta Möglingenistä on vuodelta 1275, mutta alueella on asuttu jo noin 2&nbsp;000 vuotta ennen ajanlaskun alkua. Vuonna 1535 paikkakunta kääntyi protestantismiin. Kolmikymmenvuotisessa sodassa sen asukasluku väheni noin 75 prosenttia 130:stä 32:een. 1900-luvun kahdessa suursodassa menetti henkensä usea möglingeniläinen. Vuonna 1955 paikkakunnan asukasluku oli noin 2&nbsp;500 ja vuonna 1975 noin 10&nbsp;000.

Möglingenin historialliseen arkkitehtuuriin kuuluu kirkko Pankratiuskirche.

## Talous ja liikenne
Möglingenin yrityksiä on muun muassa tietokonealan USU Software. Moottoritie Bundesautobahn 81 kulkee aivan Möglingenin keskustan itäpuolitse.

## Lähteet

## Aiheesta muualla
*Möglingen, Baden-Württemberg, Saksa — Sunrise, Sunset, and Daylength
Kaleigh Riehl

**Kaleigh Ann Riehl** (s. 21. lokakuuta 1996 Fairfax Station, Fairfaxin piirikunta, Virginia) on yhdysvaltalainen jalkapalloilija, pelipaikaltaan puolustaja. Hän on pituudeltaan 173-senttimetrinen ja edustaa NWSL-sarjassa pelaavaa Utah Royalsia. Riehl pelasi kuusi ottelua Yhdysvaltain alle 20-vuotiaiden naisten maajoukkueessa. Hän on edustanut kotimaansa lisäksi Ranskassa.

## Lähteet

## Aiheesta muualla
Alex Loera

**Alexis Alycia Loera** (s. 19. kesäkuuta 1999 Thornton, Colorado) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 170-senttimetrinen ja edustaa NWSL-sarjassa pelaavaa Utah Royalsia. Loera on edustanut kyseisestä sarjasta myös Kansas City Currentia vuodet 2022–2023 ja Baytä 2024.

## Lähteet

## Aiheesta muualla
Brecken Mozingo

**Brecken Inga Mozingo** (s. 8. maaliskuuta 2001) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 167-senttimetrinen ja on edustanut vuodesta 2024 NWSL-sarjassa pelaavaa Utah Royalsia. Mozingo on pelannut joukkueessa huhtikuulle 2025 mennessä 20 ottelua, eikä hän ole tehnyt maaleja.

## Lähteet

## Aiheesta muualla
Milla Väistö

**Milla Väistö** (s. 12. toukokuuta 2007) on suomalainen pesäpalloilija. Väistö edustaa Superpesiksessä pelaavaa Hyvinkään Tahkoa. Hänen kasvattajaseuransa on Vihdin Pallo. Hän pelaa sisäpelissä etenijänä ja ulkopelissä etukentällä. 

Väistö on pelannut kolme Superpesiksen runkosarjan ottelua. Näissä otteluissa hän on tuonut yhden juoksun ja kerännyt viisi kärkilyöntipistettä. Väistö on pelannut yhden Superpesiksen ylempien pudotuspelien ottelun. Tässä ottelussa hän keräsi kolme kärkilyöntipistettä. Uran tilastot päivitetty kauden 2024 jälkeen.

## Lähteet
Kirjavaleskorpioni

**Kirjavaleskorpioni** (*Chelifer cancroides*) on valeskorpioneihin kuuluva hämähäkkieläinlaji. Se on maailman laajimmalle levinnyt valeskorpionilaji, ja sitä tavataan kaikilla muilla mantereilla paitsi Etelämantereella.

Kirjavaleskorpionin ruumis on 2,6–4,5 millimetriä pitkä, ja se on pisaran muotoinen. Väritykseltään se on punaruskea. Pedipalpit eli ensimmäisen raajaparin edessä oleva ulokepari on pitkä ja sakset suuret. Pedipalpit ja jalat ovat ruumista vaaleammat.

Kirjavaleskorpionien elinympäristöihin kuuluvat rakennukset ja eläinten pesät. Rakennuksissa kirjavaleskorpioneista ei ole haittaa. Ne käyttävät ravintonaan pieniä selkärangattomia, kuten muurahaisia.

Kirjavaleskorpioni on levinnyt laajalle, ja sitä tavataan kaikilla muilla mantereilla paitsi Etelämantereella. Suomessa lajia tavataan luultavasti koko maassa.

## Lähteet
Mikayla Cluff

**Mikayla Shae Cluff** (s. 25. helmikuuta 1999 Kaysville Davisin piirikunta, Utah) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 173-senttimetrinen ja on edustanut vuodesta 2024 NWSL-sarjassa pelaavaa Utah Royalsia. Cluff edusti vuodet 2022–2023 saman sarjan Orlando Prideä.

## Lähteet
Dana Foederer

**Dana Margaretha Wilhelmina Foederer** (s. 27. heinäkuuta 2002 Veldhoven) on alankomaalainen jalkapalloilija, pelipaikaltaan keskikenttäpelaaja. Hän on pituudeltaan 168-senttimetrinen ja on edustanut vuodesta 2024 NWSL-sarjassa pelaavaa Utah Royalsia. Ennen Yhdysvaltoihin siirtymistään Foederer pelasi useissa kotimaansa joukkueissa. Hän on edustanut useita kotimaansa maajoukkueita.

## Lähteet

## Aiheesta muualla
Mia Justus

**Mia Taylin Justus** (s. 3. syyskuuta 2002) on yhdysvaltalainen jalkapallomaalivahti, joka on pituudeltaan 175-senttimetrinen. Hän on edustanut vuodesta 2025 NWSL-sarjassa pelaavaa Utah Royalsia. Justus on edustanut useita Yhdysvaltain maajoukkueita.

## Lähteet

## Aiheesta muualla
Cloé Lacasse

**Cloé Zoé Eyja Lacasse** (s. 7. heinäkuuta 1993 Greater Sudbury) on kanadalainen jalkapalloilija, pelipaikaltaan hyökkääjä. Hän on pituudeltaan 170-senttimetrinen ja edustaa NWSL-sarjassa pelaavaa Utah Royalsia sekä Kanadan naisten maajoukkuetta. Hän pelannut urallaan Yhdysvaltojen lisäksi Islannissa ja Englannissa.

## Lähteet

## Aiheesta muualla
Fillie Lyckow

**Elsava ”Fillie” Lyckow** (31. lokakuuta 1934 Tukholma – 27. maaliskuuta 2015) oli ruotsalainen näyttelijä. Hän kävi Dramatenin oppilaskoulun vuosina 1959–1962 ja näytteli sen jälkeen muun muassa Dramatenissa, Uppsalan kaupunginteatterissa ja Södra Teaternissa. Lyckow tuli laajemmin tunnetuksi *[[Öhmanin tavaratalo|Varuhuset]]*-televisiosarjasta, jossa hän esitti henkilöstöpäällikköä. Hän teki myös äänirooleja lastenelokuviin.

## Rooleja
* *[[Babels hus]]* (1981) – potilas
## Lähteet

## Aiheesta muualla
Hild Sofie Tafjord

**Hild Sofie Tafjord** (s. 4. tammikuuta 1974 Langevåg) on norjalainen jazzmuusikko. Hän soittaa käyrätorvea ja säveltää. Tafjord valmistui Norjan valtiollisesta musiikkikorkeakoulusta vuonna 2001 ja on tehnyt musiikkia muun muassa teatteriin ja elokuviin sekä keikkaillut Norjassa ja ulkomailla. Tafjord on ollut mukana monissa kokoonpanoissa, kuten Fe-mail, Agrare, Slinger, SPUNK ja Zeitkratzer.
## Albumit
* *Kama* (2007)
* *Breathing* (2014)
## Lähteet

## Aiheesta muualla
Karen-Marie Ellefsen

**Karen-Marie Ellefsen** (s. 25. elokuuta 1950 Oslo) on norjalainen toimittaja ja juontaja. Hän toimi NRK:n urheiluselostajana vuosina 1979–2020. Ellefsen valmistui Norjan toimittajakorkeakoulusta vuonna 1976. Hänet palkittiin Gullrutenin elämäntyöpalkinnolla vuonna 2011 ja Kuninkaan ansiomitalilla 2020.
## Lähteet

## Aiheesta muualla
Johanna Ylöstalo

**Johanna Ylöstalo** (s. 13. lokakuuta 2005 Janakkala) on suomalainen pesäpalloilija. Ylöstalo edustaa Superpesiksessä pelaavaa Manse PP:tä. Hänellä on sopimus joukkueen kanssa kauden 2026 loppuun saakka. Ylöstalo on edustanut Superpesiksessä myös Hyvinkään Tahkoa ja hänen kasvattajaseuransa on Janakkalan Jana. Hän pelaa sisäpelissä etenijänä ja ulkopelissä etukentällä.

Ylöstalo on pelannut 51 Superpesiksen runkosarjan ottelua. Näissä otteluissa hän on lyönyt kolme kunnaria ja kolme tavallista juoksua, tuonut 19 juoksua ja kerännyt 149 kärkilyöntipistettä. Ylöstalo on pelannut kaksi Superpesiksen ylempien pudotuspelien ottelua. Näissä otteluissa hän on lyönyt yhden kunnarin, tuonut yhden juoksun ja kerännyt kahdeksan kärkilyöntipistettä. Uran tilastot päivitetty kauden 2024 jälkeen.

## Lähteet
Isorannakki

**Isorannakki** (*Dolomedes plantarius*) on kiitohämähäkkien heimoon kuuuluva hämähäkkilaji.

Isorannakki on toinen kahdesta Euroopassa elävästä Dolomedes-suvun lajista. Kuten nimestä voi päätellä, se on suurikokoinen hämähäkkilaji, jonka aikuiset naaraat saavuttavat jopa 23 mm:n ruumiinpituuden ja ulottuvat 7 cm:iin jalat mukaan lukien. Useimmat yksilöt ovat myös silmiinpistävästi kuviollisia, mustalla tai ruskealla pohjavärillä on valkoisia tai kermanvärisiä raitoja rintakehän ja vartalon sivuilla.

Isorannakkia tavataan Keski- ja Länsi-Euroopassa alavilla kosteilla alueilla.

Isorannakki saalistaa väijymällä. Se ei rakenna pyydysverkkoja eikä jahtaa aktiivisesti saalistaan ennen kuin se on helposti ulottuvilla. Sen voi tavata useimmin rantakasvillisuuden seasta, missä se istuu paistattelemassa päivää tai odottamassa saalistaan. Tyypillisessä metsästysasennossa takajalat ovat rantakasvillisuuden päällä ja etujalat lepäävät veden pinnalla. Pitkät, ohuet karvat (trichobothria) jaloissa auttavat hämähäkkejä aistimaan vedenpinnan tärinää. Tämän taidon avulla ne voivat havaita sekä saaliin että mahdollisten petoeläinten aiheuttamien liikkeiden suunnan, etäisyyden ja voimakkuuden ilmassa ja veden pinnalla. Vettä hylkivät (hydrofobiset) karvat auttavat isorannakkia liukumaan vedenpinnalla saaliinsa luo. Se voi myös puhkaista pintajännityksen ja liikkua kasvin vartta pitkin veden alla metsästämässä saalista tai piiloutumassa saalistajilta. 

IUCN luokitteli isorannakin vaarantuneeksi vuonna 1996 ja useissa arvioissa ennen sitä. Suomessa se on ollut elinvoimainen vuosien 2010 ja 2019 arvioinneissa. 

## Lähteet
Tarja Heponiemi

**Tarja Heponiemi** (s. 1966) on suomalainen biologi (FM) ja psykologi (PsT), joka työskentelee Terveyden ja hyvinvoinnin laitoksella (THL) tutkimusprofessorina.

Hänen tutkimusaiheitaan ovat olleet muun muassa sosiaali- ja terveyshuollon palvelujärjestelmä, sote-digitalisaatio, digitaalinen syrjäytyminen ja sote-henkilöstö, mukaan luettuna ulkomaalaistaustaiset sote-alan ammattilaiset.

Heponiemi valmistui biologiksi Jyväskylän yliopistosta (FM 1994). Hän jatkoi opintojaan Helsingin yliopistossa, josta hän valmistui psykologiksi ja myös väitteli samalta alalta (PsM 2002, PsT 2004). Englanninkielinen väitöskirjatyö oli otsikoitu *Physiological and emotional stress reactions : the effects of temperament and exhaustion*.  Helsingin yliopiston terveyspsykologian dosentiksi Heponiemi nimitettiin 2007. Lisäksi Heponiemi on suorittanut johtamisen erikoisammattitutkinnon Haaga-Helia-ammattikorkeakoulussa (2012).

## Lähteet

## Aiheesta muualla
* Tarja Heponiemi. Research professor, Finnish Institute for Health and Welfare  (researchgate.net)
Loren

**Loren** on etunimi ja sukunimi. 

## Sukunimi
* Giselle Loren, yhdysvaltalainen ääninäyttelijä
* Josie Loren (s. 1987), yhdysvaltalainen näyttelijä
* Sophia Loren (s. 1934), italialainen näyttelijä

## Etunimi
* Loren, oik. Lorenzo Juarros García (s. 1966), espanjalainen jalkapalloilija
* Loren Acton (s. 1936), yhdysvaltalainen tutkija ja astronautti
* Loren Eiseley (1907–1977), yhdysvaltalainen antropologi
* Loren Gabel (s. 1997), kanadalainen jääkiekkoilija
* Loren Gray (s. 2002), yhdysvaltalainen malli 
* Loren Lester (s. 1960), yhdysvaltalainen näyttelijä
Mayhem (albumi)

**Mayhem** on yhdysvaltalaisen laulajan Lady Gagan studioalbumi, joka julkaistiin 7. maaliskuuta 2025. Albumilla vierailee ranskalaistuottaja Gesaffelstein ja yhdysvaltalaislaulaja Bruno Mars.

26. maaliskuuta 2025 Gaga julkisti The Mayhem Ball -kiertueen, joka ulottuu Pohjois-Amerikkaan, Eurooppaan, Australiaan ja Japaniin.

## Taustaa
Kesällä 2022 Gaga aloitti The Chromatica Ball -kiertueensa ja alkoi työstää uutta materiaalia. Hän julkaisi useita kuvia itsestään musiikkistudiossa ennen albumin julkistusta. Maaliskuussa 2024 Gaga kertoi haastattelussa kirjoittavansa "*parhaita kappaleita, joita muistan*". 

Toukokuussa 2024 Gaga julkaisi konserttielokuvan *Gaga Chromatica Ball*, joka sisälsi pienen pätkän uudesta musiikista. Hänen kihlattunsa Michael Polansky ehdotti, että Gaga tekisi pop-albumin ja nojautuisi sen iloon. Heinäkuussa 2024 Gaga soitti pätkiä kahdesta julkaisemattomasta kappaleesta, kun hän oli esiintynyt vuoden 2024 kesäolympialaisten avajaisissa. Joulukuussa 2024 Gaga kertoi, että hänen ja Bruno Marsin duetto Die with a Smile tulisi olemaan osa uutta albumia. 

## Julkaisu
Albumin ensimmäinen single ”Disease” julkaistiin 25. lokakuuta 2024. Kappale sai suurimmalta osin hyviä arvosteluita. 

2. helmikuuta 2025 albumin toisen singlen ”Abracadabran” musiikkivideo sai ensiesityksen saman vuoden Grammy-gaalassa ja kappale julkaistiin virallisesti seuraavana päivänä 3. helmikuuta. 

## Listasijoitukset

## Arvostelut
* *[[The Guardian]]*: 
* *[[Helsingin Sanomat]]*: 
* *[[Pitchfork]]*: 8.0/10
* Soundi: 

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Voulez-vous (Jenni Vartiaisen kappale)

**Voulez-vous** on suomalaisen laulaja-lauluntekijä Jenni Vartiaisen single. Se julkaistiin 8. kesäkuuta 2018. Se on Vartiaisen *[[Monologi (albumi)|Monologi]]*-albumin neljäs single. Vartiainen on sanoittanut kappaleen. Hän on säveltänyt kappaleen yhdessä Jurekin kanssa.

## Listasijoitukset

## Lähteet
Karen Mowat

**Karen Mowat** (1630 Tysnes – 1675 Kristiania) oli norjalainen aatelisnainen ja maanomistaja. Molempien veljiensä kuoltua hän peri yksin isänsä, amiraali Axel Mowatin suuren omaisuuden, ja perusti Kvinnheradiin Rosendalin kartanon miehensä, vapaaherra Ludvig Rosenkrantzin kanssa. Rosenkrantz vietti pitkiä aikoja Kööpenhaminassa, jolloin kartano oli Mowatin vastuulla. Hän myös taivutteli miehensä luopumaan aikeista muuttaa pysyvästi Tanskaan. Pari sai yhdeksän lasta, joista kolme poikaa meni Saksan keisarillisen armeijan palvelukseen, missä he taistelivat osmaneja ja Ludvig XIV:tä vastaan. Tytär Justine Caroline Rosenkrantz oli Tanskan kuningatar Charlotte Amalien kamarineito, joka tuomittiin elinkautiseen vankeuteen yritettyään myrkyttää erään toisen hovinaisen.

## Lähteet

## Aiheesta muualla
Imani Dorsey

**Imani Michelle Dorsey** (s. 21. maaliskuuta 1996 Elkridge, Howardin piirikunta, Maryland) on yhdysvaltalainen jalkapalloilija, pelipaikaltaan puolustaja. Hän on pituudeltaan 170-senttimetrinen ja on edustanut vuodesta 2024 NWSL-sarjassa pelaavaa Utah Royalsia. Dorsey edusti aiemmin vuodet 2018–2023 kyseisessä sarjassa pelaavaa NJ/NY Gothamia. Hän on pelannut sekä Yhdysvaltain naisten A-maajoukkueessa että alle 20-vuotiaiden maajoukkueessa.

## Lähteet

## Aiheesta muualla
Verslo žinios

**Verslo žinios** (lyh. **VZ**) on liettualainen talouteen keskittyvä viikkolehti, joka kuuluu Bonnier-konserniin. Aiemmin se ilmestyi päivittäin.
## Lähteet

## Aiheesta muualla
* Lehden verkkosivut
Aisha Solórzano

**Aisha Keshy Solórzano García** (s. 13. huhtikuuta 1998) on guatemalalainen jalkapalloilija, pelipaikaltaan hyökkääjä. Hän on edustanut vuodesta 2025 NWSL-sarjassa pelaavaa Utah Royalsia ja Guatemalan naisten A-maajoukkuetta. Solórzano on pelannut huhtikuulle 2025 mennessä 21 maajoukkueottelua, joissa hän on iskenyt kolme maalia.

## Lähteet
Populär Historia

**Populär Historia** on ruotsalainen historiaan keskittyvä aikakauslehti, jota on julkaistu vuodesta 1991. Lehti on vuodesta 2016 kuulunut Bonnier-konserniin.
## Lähteet

## Aiheesta muualla
* Lehden verkkosivut
Sara Jacobs

**Sara Jacobs** (s. 1. helmikuuta 1989 San Diego, Kalifornia) on yhdysvaltalainen demokraattisen puolueen poliitikko.

Jacobs valmistui Torrey Pines High Schoolista San Diegossa. Hän sai humanististen tieteiden kandidaatin arvon politiikan tutkimuksessa Columbian yliopistosta vuonna 2011 ja kansainvälisten suhteiden maisterin arvon samasta yliopistosta vuonna 2012. Jacobs työskenteli Yhdistyneiden kansakuntien palveluksessa vuosina 2012–2014 ja Yhdysvaltain ulkoministeriön palveluksessa vuosina 2014–2015. Hän osallistui Hillary Clintonin vuoden 2016 presidentinvaalikampanjaan ulkopoliittisena neuvonantajana. Jacobs perusti vuonna 2018 lapsiköyhyyttä vastaan toimivan San Diego for Every Child -järjestön. Lisäksi hän oli koulujen ja niiden nettiyhteyksien kartoittamiseen eri puolilla maailmaa omistetun Project Connect -järjestön perustaja ja johtaja. Myöhemmin hankkeesta tuli yksi UNICEF:n lippulaivaohjelmista.

Jacobs valittiin Yhdysvaltain edustajainhuoneen jäseneksi ensimmäisen kerran vuoden 2020 vaaleissa.

## Lähteet
Susan Davis

**Susan A. Davis** (s. 13. huhtikuuta 1944 Cambridge, Massachusetts) on yhdysvaltalainen demokraattisen puolueen poliitikko.

Davis sai humanististen tieteiden kandidaatin arvon Kalifornian yliopistosta, Berkeleystä vuonna 1965. Hän valmistui sosiaalityön maisteriksi Pohjois-Carolinan yliopistosta Chapel Hillistä vuonna 1968. Davis istui San Diegon opetushallinnon jäsenenä vuosina 1983–1992 ja toimi sen puheenjohtajana vuodesta 1989. Hän oli Aaron Price Fellows -ohjelman toiminnanjohtaja vuosina 1990–1994.

Davis istui Kalifornian edustajainhuoneen jäsenenä vuosina 1994–2000. Hän edusti demokraattina Kaliforniaa Yhdysvaltain edustajainhuoneessa vuosina 2001–2021. Hän ei enää asettunut ehdolle vuoden 2020 vaaleissa.

## Lähteet
Vaasan Palloseura (naisten jalkapallo)

**Vaasan Palloseura** (**VPS**) on vaasalainen jalkapalloseura, jonka naisten edustusjoukkue pelaa Kakkosessa.

## Historia

Vaasan Palloseuran naisten edustusjoukkue perustettiin syksyllä 2022, kun FC Sportin edustusjoukkue siirtyi VPS Oy:n alaisuuteen. Sportin edustusjoukkue oli pelannut edeltävän kauden Ykkösessä. Sport sijottui viimeiseksi ja putosi Kakkoseen. Sportin edustuksen siirryttyä VPS:n alaisuuteen myös oikeus pelata Kakkosessa siirtyi Palloseuralle. VPS asetti tavoitteeksi ensi kaudelle nousun takaisin Ykköseen.

Suunitelmia pääsarjatasoon nousemisesta alettiin luomaan heti edustusjoukkueen kasaamisen jälkeen. Tammikuussa 2023 VPS allekirjoitti yhteistyösopimuksen Vaasan ja Mustasaaren jalkapalloseurojen kanssa, jonka mukaan luotaisiin pelaajapolku tyttö- ja naisjalkapalloilijoille. Pelaajapolun tarkoituksena oli luoda VPS:n edustukselle hyvä pelaajapohja, jolla saataisiin edustusjoukkue Kansalliseen liigaan ja juniorjoukkue B-tyttöjen SM-sarjaan Wasa Fotbollsakademin alaisena.

VPS aloitti kauden 2023 hyvin erilaisella joukkueella verrattuna FC Sportin kauden lopettaneeseen joukkueeseen. Joukkueesta oli jo ennen organisaation vaihtoa lähtenyt Vilma Rosenström, Adela Råtts ja Cecilia Suomela. Lähtijät eivät jääneet siihen ja Vaasan Palloseuraan jäi vain seitsemän pelaajaa Sportin kahdestakymmenestä pelaajasta. Joukkue sai myös uuden päävalmentajan Kimmo Mattilan aloittaessa roolissa.

VPS pelasi kaudella 2023 hyvin, selvittäen tiensä lohkokakkoseksi ja pääsi nousukarsintaan. Nousukarsinnassa vastaan Vepsulle tuli Vantaan Jalkapalloseura. Vepsu hävisi kaksiosaisen ottelun VJS:ssää vastaan ja täten jäi Kakkoseen.

Heinäkuussa 2024 kesken kauden VPS purki sopimuksensa päävalmentaja Kimmo Mattilan kanssa. Sopimuksen purku oli tehty suurelta osalta VPS:n ja WFA:n yhteistön syventymisen vuoksi, kun WFA:n urheilujohtajana toiminut Christoffer Kloo valittiin uudeksi päävalmentajaksi. VPS jatkoi yritystä nousta Ykköseen Kloon alla, mutta tällä kertaa jäivät kolmanneksi.
## Pelaajat ja valmentajat
### Nykyinen joukkue
*Tilanne 15. toukokuuta 2025.*

|-
| colspan=7 style="background: #1E1E1E" align=center| **Maalivahdit**

|-
| colspan=7 style="background: #1E1E1E" align=center| **Puolustajat**

|-
| colspan=7 style="background: #1E1E1E" align=center| **Keskikenttä**

|-
| colspan=7 style="background: #1E1E1E" align=center| **Hyökkääjät**

### Valmennus ja taustat
* **Päävalmentaja:**  Christoffer Kloo
* **Valmentaja:**  Kim Böling
* **Valmentaja:**  Ville Laakkonen
* **Maalivahtivalmentaja:**  Johannes Hopf
* **Mediapäällikkö:**  Samppa Toivonen

### Entiset päävalmentajat

## Tilastot

### Sarjasijoitukset

* Pääsarjatason sijoitukset **vahvennuttuna**– Mestaruudet kultaisella– SM-hopeat harmaalla– SM-pronssit ruskealla
* Toiseksi korkeimman tason sijoitukset mustalla
* Kolmanneksi korkeimman tason sijoitukset punaisella
* Neljänneksi korkeimman tason sijoitukset sinisellä

## Katso myös

* Vaasan Palloseura

## Lähteet

## Aiheesta muualla

* Naisten edustusjoukkue Vaasan Palloseuran sivustolla
Lynn Schenk

**Lynn Schenk** (s. 5. tammikuuta 1945 Bronx, New York) on yhdysvaltalainen demokraattisen puolueen poliitikko.

Schenk sai humanististen tieteiden kandidaatin arvon Kalifornian yliopistosta (Los Angeles) vuonna 1967. Hän valmistui *Juris Doctor* -oppiarvolla San Diegon yliopistosta vuonna 1970. Schenk opiskeli kansainvälistä oikeutta London School of Economicsissa vuosina 1970–1971. Hän loi uran juristina. Hän toimi varapresidenttien Nelson A. Rockefellerin ja Walter F. Mondalen erikoisavustajana vuosina 1976–1977. Schenk oli myös yksi Michael Dukakiksen vuoden 1988 presidentinvaalikampanjan puheenjohtajista.

Schenk edusti Kaliforniaa Yhdysvaltain edustajainhuoneen jäsenenä vuosina 1993–1995. Hän asettui epäonnistuneesti uudelleen ehdolle vuonna 1994.

## Lähteet
Viivi Vahtolammi

**Viivi Vahtolammi** (s. 1. huhtikuuta 2007) on suomalainen pesäpalloilija. Vahtolommi edustaa Superpesiksessä pelaavaa kasvattajaseuraansa Manse PP:tä. Hän voitti SM-kultaa kaudella 2024. Hänellä on sopimus Manse PP:n kanssa kauden 2025 loppuun saakka. Hän pelaa sisäpelissä etenijänä tai vaihtajana ja ulkopelissä etukentällä. Vahtolammi on pelannut neljä Superpesiksen runkosarjan ottelua. Näissä otteluissa hän on tuonut kaksi juoksua ja kerännyt kuusi kärkilyöntipistettä. Uran tilastot päivitetty kauden 2024 jälkeen.

## Lähteet
Cristina Roque

**Cristina Isabel Roque** (s. 6. marraskuuta 2001) on puertoricolainen jalkapallomaalivahti, joka on pituudeltaan 170-senttimetrinen. Hän edustaa NWSL-sarjassa pelaavaa Utah Royalsia ja Puerto Ricon naisten A-maajoukkuetta.

## Lähteet

## Aiheesta muualla